**ADATVÉDELMI TÁJÉKOZTATÓ ÉS FOLYAMATLEÍRÁS
jármű tárolására szolgáló ingatlan alkalmasságára vonatkozó**

**jegyzői igazolás kiállítása** **iránti hatósági eljárás**

**során megvalósuló adatkezelésről**

A Mosonmagyaróvári Polgármesteri Hivatal (a továbbiakban: Hivatal) az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban: GDPR) előírásai - különös tekintettel a GDPR 13-14. cikkeiben foglaltak szerint ezúton nyújt tájékoztatást jelen tájékoztatóval és folyamatleírással az adatkezeléssel kapcsolatos minden tényről. A folyamatban való részvétellel az érintett jelen folyamatleírás szerint válik az adatkezelés érintettjévé.

**AZ ADATKEZELŐRE ÉS AZ ADATVÉDELMI TISZTVISELŐRE VONATKOZÓ ADATOK**

Az adatkezelő neve: Mosonmagyaróvári Polgármesteri Hivatal

Székhelye: 9200 Mosonmagyaróvár, Fő u. 11.

Telefonszáma: +3696/577-806

E-mail címe: jegyzo@mosonmagyarovar.hu

Az adatkezelő képviselője: Fehérné dr. Bodó Mariann címzetes főjegyző

Az adatvédelmi tisztviselő neve: Horváth Dénes

Az adatvédelmi tisztviselő e-mail címe: adatvedelem@mosonmagyarovar.hu

Az adatvédelmi tisztviselő elérhetőségei: +3696/283-430

**AZ ADATKEZELÉS CÉLJA:**

Jármű tárolására szolgáló ingatlan alkalmasságára vonatkozó jegyzői igazolás kiállítása.

**AZ ADATKEZELÉS JOGALAPJA:**

Az adatkezelés jogszerűségét a GDPR 6. cikk (1) bekezdés *c)*, valamint *e)* pontja, az információs önrendelkezési jogról és az információbiztonságról szóló 2011. évi CXII. törvény (a továbbiakban: Infotv.) 5. § (1) bekezdése, az általános közigazgatási rendtartásról szóló 2016. évi CL. törvény (a továbbiakban: Ákr.) 27. §-a, valamint a közúti közlekedési nyilvántartásról szóló 1999. évi LXXXIV. törvény 9.§ (5) bekezdése alapozza meg.

**AZ ADATKEZELÉSBE BEVONT ADATFELDOLGOZÓK ÉS AZ ADATFELDOLGOZÁSI MŰVELET MEGJELÖLÉSE:**

A Hivatal az adatkezelésbe adatfeldolgozót az egyes elektronikus nyilvántartó rendszerek alkalmazás során annyiban von be, hogy a rendszerek működtetőinek feladata a nyilvántartások fejlesztése és támogatása, amelynek során előfordulhat, hogy személyes adatot ismernek meg.

**AZ ADATKEZELÉS SORÁN AZ ADAT AZ ALÁBBI HARMADIK SZEMÉLYEK RÉSZÉRE, A MEGJELÖLT JOGALAPPAL KERÜL TOVÁBBÍTÁSRA:**

A Hivatal az adatot nem továbbítja.

**A SZEMÉLYES ADATOK TÁROLÁSÁNAK IDŐTARTAMA:**

A vonatkozó iratkezelési szabályok szerinti határidőig.

**AZ ADATKEZELÉS FOLYAMATÁNAK LEÍRÁSA:**

Az Ákr., valamint a közúti közlekedési nyilvántartásról szóló 1999. évi LXXXIV. törvény 9.§ (5) bekezdésének rendelkezései határozzák meg.

Az eljárás során az Ákr. szerinti ügyfél betekinthet az eljárás irataiba. Az Ákr. 28. § alapján indokolt esetben a hatóság kérelemre vagy hivatalból elrendeli az ügyfél és az eljárás egyéb résztvevője természetes személyazonosító adatainak és lakcímének zárt kezelését, ha az eljárásban való közreműködése miatt súlyosan hátrányos következmény érheti. A végzést a kérelmet előterjesztővel kell közölni.

**AZ ÉRINTETT JOGAI**

A Hivatal tájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet:

* tájékoztatást kérhet a személyes adatai kezeléséről, az azzal összefüggő tényekről (előzetes tájékozódáshoz való jog),
* kérelmére a kezelt személyes adatait valamint az azok kezelésével kapcsolatos információkat az adatkezelő a rendelkezésére bocsátja (hozzáféréshez való jog),
* kérelmére – az Infotv-ben meghatározott esetekben – személyes adatainak helyesbítését, kiegészítését (helyesbítéshez való jog),
* kérelmére és az Infotv-ben meghatározott esetekben személyes adatai kezelését az adatkezelő korlátozza (az adatkezelés korlátozásához való jog),
* kérelmére, valamint az Infotv-ben meghatározott esetekben személyes adatait az adatkezelő törli /Infotv. 14. §/ (törléshez, elfeledtetéshez való jog),
* másik adatkezelő részére történő továbbítás céljából kérelmére személyes adatait megkapja (adathordozhatósághoz való jog),
* tiltakozhat személyes adatai – a GDPR 6. cikk (1) bekezdés e) pontján alapuló – kezelése ellen (tiltakozáshoz való jog).

A Hivatal törekszik arra, hogy az Önnek adott tájékoztatás minden esetben a GDPR által meghatározott szabályok teljesítése mellett a lehetőségekhez mérten tömör, átlátható, érthető, könnyen hozzáférhető, világos és közérthető legyen.

Kérelmét elsősorban írásban terjesztheti be a Hivatalnak az adatvédelmi tisztviselőnek címzett, jelen tájékoztatóban feltüntetett elérhetőségén. Amennyiben Ön szóbeli tájékoztatást kér, úgy személyazonossága igazolását követően a Hivatal erre felhatalmazott munkatársa a tájékoztatást szóban is megadhatja, ha a tájékoztatáshoz szükséges adatok részére rendelkezésre állnak. Minden más esetben az igényt a munkatársunk rögzíti és a kérelem beérkezésétől számított egy hónapon belül tájékoztatjuk Önt kérelmével kapcsolatosan. Ezt a határidőt maximum további két hónappal hosszabbíthatjuk meg, ha a kérelem összetettsége vagy az aktuálisan kezelt kérelmek száma ezt indokolja. Erről a kérelem kézhezvételétől számított egy hónapon belül, elektronikus úton tájékoztatjuk.

Amennyiben nem intézkedünk a kérelmére, vagy az intézkedésünket nem fogadja el, úgy jogorvoslattal élhet Hivatalunk ellen. Adatkezelési eljárásunkkal kapcsolatos panasszal a Nemzeti Adatvédelmi és Információszabadság Hatósághoz vagy jogsértés esetén a lakóhelye vagy tartózkodási helye szerinti törvényszékhez fordulhat. Felhívjuk azonban a figyelmét, hogy a Nemzeti Adatvédelmi és Információszabadság Hatóság gyakorlata alapján panaszát akkor fogadja be a Hatóság, ha előbb az adatkezelőhöz, esetünkben tehát Hivatalunkhoz fordult, de nem intézkedtünk a kérelmére vagy az intézkedésünket nem fogadta el. Ezért javasoljuk, hogy először adatvédelmi tisztviselőnkkel vegye fel a kapcsolatot.

Tájékoztatjuk, hogy a jogérvényesítéssel, jogorvoslattal, továbbá az érintetti jogokkal kapcsolatos részletes szabályokat az adatvédelmi tisztviselőtől kaphat, továbbá azokat részletesen – a város honlapján megtalálható – az ADATVÉDELMI ÉS ADATBIZTONSÁGI SZABÁLYZAT is tartalmazza.